Fiskere og andre borgere var torsdag forsamlet ved mindestenen på Hirtshals Havn, for at mindes de tre fiskere og seks redningsfolk, der døde for 30 år siden. 30. november 1981 kæntrede kutteren Hanne Dorthe i en storm ud for Hirtshals. Redningsbåden RF2 sejlede ud i forsøget på at redde besætningen, men også denne båd kæntrede. Formand for Hirtshals Fiskeriforening Niels Kr. Nielsen holdt en bevæget tale og der blev efterfølgende lagt kranse ved mindestenen på Hirtshals havn. Fotos af: Henrik Ledet, Skaga FM og Niels V. Skipper Petersen, Kanal Hjørring.

Referat:
Mindehøjtidelighed på Hirtshals Havn. I dag for 30 år siden forliste redningsbåden RF2 i forbindelse med en redningsaktion ud for Hirtshals.